Statul la stat. Șefii Romsilva își tratează stresul cu sporuri. Ce prevede contractul colectiv de muncă
La Romsilva este foarte stresant să fii director. Așa că aceștia își tratează nivelul crescut de cortizol cu sporuri consistente. De exemplu, iau două sporuri pentru același lucru: indemnizație de conducere și sporul de stres. Contractul colectiv de muncă prevede că toți directorii de la centru beneficiază de un spor de stres de până la 25% din salariul de bază. Șefii din teritoriu pot primi și ei bani mai mulți, dar numai cu aprobarea directorului general. Romsilva ne-a transmis că, în ultimii patru ani, 11 directori au primit spor de stres, dar a refuzat să spună cine sunt aceștia și mai ales câți bani le-au intrat în buzunare. Urmăriți o nouă ediție „Statul la Stat”.